มีคำถามหลักๆ 2 ข้อค่ะ 1.เราสามารถเลื่อนประจำเดือนโดยการเลื่อนการกินยาคุมออกไป 1 อาทิตย์ได้รึปล่าวคะ (ปกติทานแบบ 21 เม็ด เว้น 7 วัน) เช่นปกติ เริ่มทาน วันที่ 7 เลื่อนไปทานวันที่ 14 2.จากข้อ 1. ถ้าใช้วิธีนี้จะมีผลต่อการคุมกำเนิดหรือปล่าวคะ แล้วถ้ามีเพศสัมพันธ์ช่วงที่ทานยาคุมแถวสุดท้าย จะมีโอกาศตั้งครรภ์หรือไม่คะ **หรือถ้ามีวิธีอื่นที่ดีกว่าช่วยแนะนำด้วยค่ะ ปกติต้องเริ่มทานยาคุมแผงใหม่ 28/09 แต่จะไปเที่ยวทะเลช่วง 19-24/10 (ช่วงที่มีประจำเดือน) เลยจะเลื่อนไปเริ่มทานวันที่ 5/10 ค่ะ
สวัสดีค่ะ การใช้ยาคุมกำเนิดเพื่อเลื่อนประจำเดือนนั้นสามารถทำได้ ด้วยการใช้ยาคุมแบบแผงรายเดือน 21 เม็ด โดยเมื่อกินครบ 21 เม็ด แทนที่จะเว้น 7 วันเพื่อให้ประจำเดือนมา ก็ให้เริ่มยาคุม 21 เม็ดแผงต่อไปต่อโดยทันที ก็จะทำให้ไม่มีประจำเดือนในเดือนดังกล่าวโดยประสิทธิภาพในการคุมกำเนิดจะยังเหมือนเดิม เหมือนกับการไม่ได้เว้นยา สามารถมีเพศสัมพันธ์ได้ตามปกติในช่วงที่รับประทานยาอยู่ดังนั้นหากหมดยาคุมในแผงนี้ ให้กินยาคุมแผงใหม่ต่อไปทันทีไม่ต้องเว้น เพื่อให้ไม่มีประจำเดือนมาดังกล่าวไป